KOHLI
తొలి టెస్టు నుంచి ఎన్నో విషయాలు నేర్చుకున్నాం: కోహ్లీ
రాజ్‌కోట్‌: టీమిండియా,ఇంగ్లండ్‌ మధ్య రాజ్‌కోట్‌ వేదికగా జరిగిన తొలి టెస్టు డ్రాగా ముగిసిన సంగతి తెలిసిందే.కాగా 310 పరుగులు టార్గెట్‌ను చేధించేందుకు అయిదవ రోజు బరిలోకి దిగిన భారత్‌ రెండవ ఇన్నింగ్స్‌లో 52.3 ఓవర్లలో 6 వికెట్లకు 172 పరుగులు చేసి చివరి వరకు తృటిలో పరాజయం నుంచి బయట పడింది.రాజ్‌కోట్‌లోని సౌరాష్ట్ర క్రికెట్‌ అసోసియేషన్‌ స్టేడియంలో జరిగిన తొలి టెస్టులో కోహ్లీ 49 పరుగులతో నాటౌట్‌గా నిలువగా జడేజా కూడా 32 పరుగులు చేసి నాటౌట్‌గా కొనసాగాడు.కాగా పది ఓవర్ల వరకు ఆచితూచి ఆడి వికెట్‌ను కాపాడుకోవడంతో మ్యాచ్‌ను డ్రాగా ముగించారు.మ్యాచ్‌ అనంతరం కోహ్లీ మీడియాతో మాట్లాడాడు.తొలి టెస్టులో ఫీల్డింగ్‌లో చాలా తప్పిదాలు జరిగాయని,తర్వాత టెస్టులో ఆ తప్పిదాలు జరగకుండా జాగ్రత్త పడతామని వివరించాడు. కాగా తొలి ఇన్నింగ్స్‌ల్లో అయిదు క్యాచ్‌లు మిస్‌ చేశామని,ఇంగ్లండ్‌కు అవకాశం ఇవ్వబోమని,ఇంగ్లండ్‌ బౌలర్లు మన బ్యాట్స్‌మెన్‌పై తీవ్రమైన ఒత్తిడి పెంచిన మాట నిజమేనని కోహ్లీ పేర్కొన్నాడు.కాగా మ్యాచ్‌ చివరి రోజు ఆటలో బంతి అనుకున్నదాని కంటే ఎక్కువ టర్న్‌ అవడమే కాకుండా బాగా బౌన్స్‌ కూడా అయినట్లు కోహ్లీ వెల్లడించాడు.ఈ నేపథ్యంలోనే భారత్‌ తన రెండవ ఇన్నింగ్స్‌ మొదట్లో కీలక వికెట్లు చేజార్చుకుని కష్టాల్లో పడిందని కోహ్లీ స్పష్టం చేశాడు.కాగా తొలి టెస్టు నుంచి ఎన్నో విషయాలు నేర్చుకున్నామని,ప్రధానంగా ఆటను ఎలా కాపాడుకోవాలో బాగా అర్థమైనట్లు కోహ్లీ పేర్కొన్నాడు.రాబోయే రోజుల్లో మరోసారి ఇదే పరిస్థితి ఎదురైతే దానిని ఎదుర్కోవడానికి సిద్దంగా ఉన్నట్లు కోహ్లీ పేర్కొన్నాడు.ఇంతకు ముందు టీమిండియాకు టెస్టు మ్యాచ్‌లు డ్రా చేయడం తెలియదని చాలా మంది సందేహించేవారని కోహ్లీ వివరించాడు.కాగా ఇప్పుడు టెస్టు మ్యాచ్‌లను డ్రా చేయడం ఎలాగో మాకు తెలుసునని కోహ్లీ వెల్లడించాడు.రాజ్‌కోట్‌ టెస్టులో 30వ సెంచరీ చేసిన ఇంగ్లండ్‌ కెప్టెన్‌ కుక్‌ సైతం స్పందించాడు.కాగా టాస్‌ గెలిచిన ఇంగ్లండ్‌ జట్టు తొలి టెస్టులో ఆధిక్యాన్ని కనబర్చిందని,భారత్‌లో 530 పరుగులు చేసిన ఏ జట్టు అయినా గెలుపు బరిలో నిలుస్తుందని కుక్‌ పేర్కొన్నాడు.టీమిండియా కూడా బాగా ఆడిందని,అయితే త్వరగా పరుగులు సాధించడంలో వెనుక బడ్డామన్నాడు.కాగా మరోవైపు రాజ్‌కోట్‌ టెస్టుతో అంతర్జాతీయ క్రికెట్‌లోకి అరంగేట్రం చేసిన ఓపెనింగ్‌ బ్యాట్స్‌మెన్‌ హమీద్‌,స్పిన్నర్‌ ఆదిల్‌ రషీద్‌లపై ప్రశంసలు కురిపించాడు.రెండవ ఇన్నింగ్స్‌లో ఇంగ్లండ్‌ బౌలర్‌ 64 పరుగులిచ్చి మూడు వికెట్లు తీసుకుని టీమిండియాపై ఇంగ్లండ్‌ ఆధిపత్యం చెలాయించడంలో కీలక పాత్ర పోషించాడు.